ming030890/wiki-yue-high-quality huggingface dataset:
中國人

中國人係指中國地區本地人或者海外有中國血統嘅人。以國籍概念界定，係指具有中國國籍嘅人。以文化與地理概念界定，係指長時間居住於中國地區並與中華文化有緊密聯繫嘅人；以國族概念來界定，係指屬於中華民族嘅人，稱作華人都得。

澳門
澳門雖然經歷過葡萄牙帝國嘅殖民地統治，但係澳門仍然以廣東籍人士佔大多數，葡萄牙同與土生葡人只佔少數。絕大部分澳門人[未記出處或冇根據]都會認同自己係澳門人，同時亦係中國人。
澳門學聯及青年研究協會喺2014年11月進行調查，發現澳門中學生對「中國人」嘅身份認同有明顯跌幅，由2007、2009年有超過九成學生十分同意或者同意「我係中國人」，跌至2011年嘅八成，2014年更加下滑至五成半。其中，兩成二學生「十分同意」自己係中國人，只係2009年同一項目人數嘅三分之一。 相對而言，澳門中學生對「澳門人」身份認同幾高，九成人認同自己係澳門人，雖然比過往下降，但依然保持喺高位。七成四學生覺得「澳門人」身份對自己有重要意義。當佢哋向外人介紹自己時，七成會稱呼自己做「澳門人」，之後係「中國的澳門人」，佔一成一；會用「中國人」介紹自己嘅不足一成。如果有得揀，五成中學生都希望做「澳門人」。自從香港發生反對逃犯條例修訂草案運動期間，澳門唔少中小學喺課堂入面加強對學生國家教育，包括安排一啲親黨人士去學校舉辦講座，又安排學生去各個中國政府機關同機構户外考察。[未記出處或冇根據]

大陸
呢節未有人寫，歡迎編撰。 請幫加返相關資訊。

台灣
呢節未有人寫，歡迎編撰。 請幫加返相關資訊。

香港
呢節未有人寫，歡迎編撰。 請幫加返相關資訊。

其他
呢節未有人寫，歡迎編撰。 請幫加返相關資訊。
中國人民大學

中國人民大學（英語：Renmin University of China，縮寫：RUC），簡稱人大，係中國北京一間以人文同社會科學為主嘅綜合性研究型大學，直屬中華人民共和國教育部，由教育部同北京市共建。
人大前身係中國共產黨抗日戰爭時期喺延安創辦嘅陝北公學，以及後來嘅華北聯合大學同華北大學。1950年10月3號，以華北大學為基礎合併組建嘅中國人民大學正式開學。1954年，教育部發佈《關於重點高等學校和專家工作範圍的決議》，指定人大同北京大學、北京醫科大學、清華大學、中國農業大學、哈爾濱工業大學6間學校做「全國性重點大學」，係中華人民共和國最早一批重點大學。
1950年10月3號，劉少奇出席中國人民大學開學典禮。
1950至1952年嘅鐵獅子胡同校址
明德樓
Roynac

Roynac係法國嘅一個市鎮，位置喺德龍。
Rozet-Saint-Albin

Rozet-Saint-Albin係法國嘅一個市鎮，位置喺埃納。
Royz

Royz係日本入面嘅其中一個視覺系嘅樂隊。入面有5個成員，分別係由昴、杙凪、和稀、公大同智也嚟組成嘅一個樂隊。而呢隻樂隊喺2009年2月28號出道。而呢5個成員入面，其中昴係做歌手、杙凪同和稀都係做結他手、而公大係做低音結他手、重有一個就係智也，佢係做爵士鼓手。
Roz-Landrieux

Roz-Landrieux係法國嘅一個市鎮，位置喺布禮斯大區嘅伊勒-維萊訥。
Roz-sur-Couesnon

Roz-sur-Couesnon係法國嘅一個市鎮，位置喺布禮斯大區嘅伊勒-維萊訥。
Royan

Royan係法國嘅一個市鎮，位置喺濱海沙藍特。
Saconin-et-Breuil

Saconin-et-Breuil係法國嘅一個市鎮，位置喺埃納。
Sablonceaux

Sablonceaux係法國嘅一個市鎮，位置喺濱海沙藍特。
Sabran

Sabran係法國嘅一個市鎮，位置喺奧斯坦尼大區嘅加爾。
Sabriye Tenberken

Sabriye Tenberken（德文）（1970年9月19號—）係德國女西藏學家，「凸字無國界」組織嘅創辦人。

生平
Sabriye Tenberken 喺德國科隆出世，12歲嗰陣時因為視網膜感染，搞到雙眼盲咗，開始學德文凸字。佢盲咗之後入咗馬爾堡嘅德國盲文學校學嘢。畢咗業之後考入波恩大學，讀哲學、社會學同埋西藏學。佢發現藏文未有凸字，於是喺1992年創咗一種藏文凸字。
1997年佢一個人去西藏旅行，途中識咗喺日喀則紅十字會做嘢嘅荷蘭人 Paul Kronenberg。1998年，佢哋一齊成立咗「盲文無國界」組織同埋西藏盲人培訓中心。2000年，一部講佢喺西藏教育盲眼細路嘅記綠片《另一種眼睛》攞咗德國「斑比獎」。2006年，Tenberken 攞到中國政府頒嘅「友誼獎」。2010年2月10號，Sabriye Tenberken 俾中國中央電視台選咗做其中一個2009年十大感動中國人物。
Sac

Sac 係美國艾奧華州一個縣。據2010年美國人口普查，人口係10,350。縣政府駐地係 Sac 城。兩者都以原先住喺處嘅美洲原住民 Sac 族命名。

歷史
1846年1月13號，Indiana Territory 立法機構批准艾奧華領地內新成立12個縣，令總數增加到22。12月28號，艾奧華建州。到1851年，呢個新州經已發展到要再細分，因此艾奧華州議會立例成立43個新縣，Sac 係其中之一。

地理
據美國人口調查局統計，Sac 佔地578平方英里（1,500平方公里），當中575平方英里（1,490平方公里）係陸地，3.3平方英里（8.5平方公里）係水體，水域率0.6%。

人口
據2010年美國人口普查，Sac 有10,350人。
Saccourvielle

Saccourvielle係法國嘅一個市鎮，位置喺奧斯坦尼大區嘅上加龍。
Sablières

Sablières係法國嘅一個市鎮，位置喺阿爾代什。
Sabonnères

Sabonnères係法國嘅一個市鎮，位置喺奧斯坦尼大區嘅上加龍。
Saint-Lary, Gers

Saint-Lary, Gers係法國嘅一個市鎮，位置喺奧斯坦尼大區嘅熱爾。
Saint-Launeuc

Saint-Launeuc係法國嘅一個市鎮，位置喺阿摩爾濱海。
Saint-Lary-Boujean

Saint-Lary-Boujean係法國嘅一個市鎮，位置喺奧斯坦尼大區嘅上加龍。
Saint-Lager-Bressac

Saint-Lager-Bressac係法國嘅一個市鎮，位置喺阿爾代什。
Piobetta

Piobetta係法國嘅一個市鎮，位置喺上歌斯嘉。
Pinterville

Pinterville係法國嘅一個市鎮，位置喺厄爾。
Pins-Justaret

Pins-Justaret係法國嘅一個市鎮，位置喺奧斯坦尼大區嘅上加龍。
Pinsac

Pinsac係法國嘅一個市鎮，位置喺奧斯坦尼大區嘅洛特。
Pinsaguel

Pinsaguel係法國嘅一個市鎮，位置喺奧斯坦尼大區嘅上加龍。
Épenède

Épenède係法國嘅一個市鎮，位置喺沙藍特。
Épernon

Épernon係法國嘅一個市鎮，位置喺中央-盧華爾山谷嘅厄爾-盧華。
Épaux-Bézu

Épaux-Bézu係法國嘅一個市鎮，位置喺埃納。
Épenoy

Épenoy係法國嘅一個市鎮，位置喺杜。
Épargnes

Épargnes係法國嘅一個市鎮，位置喺濱海沙藍特。
Épeautrolles

Épeautrolles係法國嘅一個市鎮，位置喺中央-盧華爾山谷嘅厄爾-盧華。
Épenouse

Épenouse係法國嘅一個市鎮，位置喺杜。
Épaney

Épaney係法國嘅一個市鎮，位置喺卡爾華多斯。
Éparcy

Éparcy係法國嘅一個市鎮，位置喺埃納。
九龍灣運動場

九龍灣運動場，香港運動場之一，喺九龍灣啟樂街一號，英文叫Kowloon Bay Sports Ground。行政上歸觀塘區。設施有運動場、草地球場，以及十一人足球場。場1978年起好，今下歸康樂及文化事務署管。
九龍灣國際展貿中心

九龍灣國際展貿中心（簡稱：九展或展貿；英文：Kowloonbay International Trade & Exhibition Centre；縮寫：KITEC），之前叫香港國際展貿中心（英文：Hongkong International Trade & Exhibition Centre；縮寫：HITEC），位於香港九龍灣展貿徑一號，於1995年啟用，係一間集商業、會議、展覽、娛樂購物用途於一身嘅綜合娛樂同展貿商廈，總樓面面積達176萬平方呎。中心設有多用途活動場地，適合舉辦各類大小型宴會、公司聚會、研討會、演唱會、展覽、展銷會、娛樂項目等。
佔地90萬平方呎嘅商場E-Max，經過翻新之後喺2006年啟用。
2021年，合和實業將九龍灣國際展貿中心賣畀億京發展，之後向城市規劃委員會申請重建，最終安排2024年6月關閉。
ViuTV喺2018年12月遷入，直到2024年6月30號下晝五點九龍灣國際展貿中心正式結業關閉。

寫字樓
九龍灣國際展貿中心係全香港唯一提供展貿概念嘅甲級商廈，擁有遼闊海景同城市景致，辦公室面積由600平方呎至全層100,000平方呎。

展貿廳
以圓形設計嘅多用途展貿廳，每個可容納1,000-1,600人嘅劇院式會議、最多80個標準展位嘅展覽會、筵開80-100席宴會。
場地設施包括：
貴賓室
更衣室
主辦單位辦公室
天花掛飾固定裝置

匯星
「匯星」係香港罕有嘅娛樂同活動舉辦場地，佔地3萬平方呎，可以容納3,600名觀眾，或筵開多達160席。場地設計靈活實用，配合場館無柱式設計同高達50呎的樓底、先進嘅燈光同音響配套設備，適合舉辦各類香港本地同國際性活動。
場地設施包括：
男女後台化妝間
貴賓廳
兩間排練室
室內廣播音響設備
靈活天花吊點
階梯式坐位設施
專業吸音設施
隱藏電源、電話同傳輸插頭
貨運升降機直接通往場館
快達票購票服務

會議室
共有11個會議室，間格可以靈活改變，適合唔同規模嘅展覽會、展銷會、會議或其他嘅商務活動。
場地設施包括：
燈光、音響、投影設備
平面圖同場地設施

The Glass Pavilion
以全玻璃天幕設計嘅宴會廳，提供可以容納最多32席嘅婚宴同80-100人嘅證婚。The Glass Pavilion同樣適合用於各大小商務活動，包括記者會、產品介紹會、酒會、企業周年宴會等。
場地設施包括：
兩間附設洗手間嘅獨立新娘房
舞台、燈光、音響設備
麻雀耍樂
九龍灣體育館

九龍灣體育館，香港室內體育館之一，喺九龍灣啟樂街十五號，英文叫Kowloon Bay Sports Centre。行政上歸觀塘區。設施有籃球場、排球場、羽毛球場、壁球場、乒乓球檯、活動室、舞蹈室。
館一九八七年開張，歸康樂及文化事務署管。
九龍灣工業中心

九龍灣工業中心（英文：Kowloon Bay Industrial Centre）係香港工業大廈，喺九龍九龍灣宏開道15號，由寶光實業發展，高11層，1986年入伙。
九龍灣學生健康服務中心

九龍灣學生健康服務中心，香港學生健康服務中心之一，為學生健康而設，年年同學生驗身，址喺九龍灣啟仁街，九龍灣健康中心入便，英文叫Kowloon Bay Student Health Service Centre。行政上歸觀塘區。開禮拜一到五，公眾假期唔開。歸衞生署管。驗身會查生長，睇營養，量血壓，驗眼力，測聽力，檢脊柱，睇埋心理同行為等等。健康亦有個人輔導，又有教育。
九龍灣公園

九龍灣公園（英文：Kowloon Bay Park）係香港一公園同遊樂場，喺九龍灣啟禮道，行政上歸觀塘區。佔地四公頃一，喺2005年3月30號啟用。設施有草地球場、 欖球場、 單車徑、場，以及十一人天然草足球場、欖球場、七人人造草地足球場。

主要設施
公園分為兩邊，一邊有天然草地球場同人造草球場，另一邊就有一個單車場。

天然草地球場
公園嘅天然草地球場可用作進行足球同欖球球類運動，於2005年5月3號啟用。
2009/10年球季，香港足球總會將九龍灣公園草地球場，分配畀愉園及大中兩支甲組球會作主場。

人造草球場
公園嘅人造草球場係一個七人人造草球場，於2005年4月1號啟用。
串供

串供（collusion）係指兩個或者以上嘅人士或者派別控制資訊，唔俾第啲人知道佢哋喺法律上有某啲權利，從而暗中夾份嚟限制競爭。
串字

串字，又叫拼寫，係喺用字母嘅語言入面，將字母寫啱次序，串埋去組成一個字嘅過程。
概念上，知道一個字嘅讀音，照計應該會推斷得到個字點串，但係視乎邊隻語言，實際上可以唔知；掉轉亦係一樣，視乎邊隻語言，串咗出嚟嘅字可以一睇就知點讀，亦可以唔知。原因有好多，例如某字嘅串法可能係例外、字母同音素根本唔對應、歷史因素、同音字等等。
串揚

串揚係種日本小食，將食材用竹籤串起，再上炸漿炸。
串

串，有時錯寫做寸，指一個人態度唔好、沙塵、招積。

典故
1966年，毛澤東搞文化大革命，全國紅衛兵搞嘅一樣嘢係「大串聯」（又叫「大串連」），即係穿州過省到處搞關係。呢班週圍搞事嘅友仔，廣州人叫佢地「串仔」、「串女」，而佢地嘅所作所為就叫做「串」喇。雖然文化大革命後尾停咗，但呢個字就一直流傳到而家，香港人好多時都會用。
串燒

串燒係將食材（通常係肉食，亦可加埋菜蔬）用籤串起嚟燒熟嘅嘢食，唔同地方都有唔同特色嘅串燒。
串串金

串串金（學名：Jasminum nudiflorum）係茉莉嘅其中一個品種，遠睇似一串串黃金，所以叫「串串金」，亦做咗年花。
VIXX

VIXX（韓文：빅스），係韓國嘅一隊男子歌唱組合。
VKontakte

VKontakte（ВКонта́кте），簡稱VK，係一個起源自俄羅斯嘅社交媒體網站，2006年創辦，多數用戶都係俄羅斯人。
呢篇VKontakte係關於互聯網嘅楔位文章，重未寫完嘅。麻煩你幫手充實佢。
VICTON

VICTON（韓文：빅톤），係韓國嘅一隊男子歌唱組合。
VIQR

VIQR（英文：Vietnamese Quoted-Readable）係一個輸入方案約定，齋憑7卦ASCII就表示得到越南國語字。由於佢嘅方便性，個約定廣泛用開喺Internet度，尤其係喺未廣泛應用Unicode編碼嗰陣。今時今日VIQR約定照舊有某啲人抑或人羣使用開。

規則
VIQR約定使用鍵盤上嘅字符嚟表示啲附加符號：
VIQR嘅示例：Việt Nam đất nước mến yêu => Vie^.t Nam dda^'t nu*o*'c me^'n ye^u
VIQR約定將DD用作字母Đ，將dd用作đ。若果緊跟元音又或喺外來詞當中，\要喺打句號、問號（ . ）（ ? ）陣時擺前邊用，避免識別錯。
譬如：
O^ng te^n gi`\? To^i te^n la`. . . .
Ông tên gì? Tôi tên là....
譯：你叫乜名？我嘅名係……
VIQR約定嘅一種變體係VIQR *。佢使*代替+號嚟表示上加帽。

歷史
1975年之前，VIQR公約經已喺南部攞嚟保存軍事文件。1992年，該公約由位於加利福尼亞嘅、屬TriChlor group 嘅越南話標準研究組（Vietnamese-Standard Working Group）標準化。
而家喺網上傾偈嗰陣佢都好常用，因為佢好方便，唔使任何軟件就可以隨時隨地噉使用。
VIXX LR

VIXX LR（韓文：빅스 LR），係韓國嘅一隊男子歌唱組合。
二二六事件

二二六事件（日文：二・二六事件），又叫做「帝都不祥事件」或「不祥事件」，係1936年2月26號大日本帝國一場失敗咗嘅政變。喺呢場失敗咗嘅政變中，叛軍殺咗日本陸軍軍人松尾傳藏同埋渡邊錠太郎，財務大臣高橋是清，內務大臣齋藤實，最後有19名叛軍嘅領導人被判咗死刑。二二六事件係日本近代史上最大嘅一次叛亂行動，亦係令日本法西斯主義發展嘅重要事件。
二二六事件後，日本國內政局開始動蕩不安，政府迫切需要通過對外擴張轉移國內民眾嘅視線，解決接踵而來嘅經濟同埋政治嘅問題。為日後嘅中國抗日戰爭同埋太平洋戰爭嘅爆發埋下咗隱患。
二人三足

二人三足係一遊戲，參賽者兩人一隊，一個隻左腳同另一個隻右腿綁埋一齊，由起點走到終點，最快嗰隊贏。兩個人嘅步伐要保持一致，唔係就好容易跌倒。
二九一路

二九一路（粵拼：ji6 gau5 jat1 lou6）係中國廣東韶關嘅西南-東北走向主幹道，喺乳源縣城。西南邊從鷹峰東路同景江路嘅交界開始，一直去到東北邊嘅北環東路近京珠北高速公路乳源收費站。

名
條路入面因有廣東省級嘅機關部門——二九一大隊響度而改成噉嘅名。

敘述
全長915m，闊24米，雙向4車道。
二世皇帝

法蘭西一世，神聖羅馬帝國嘅法蘭西二世皇帝。
二人小町

《二人小町》（英文：Two Komachis）係套2021年日本、香港合拍粵語電影，由曾根剛執導，和泉素行、陳漢娜、劉漪琳主演。故仔圍繞死神同兩個叫「小町」嘅女仔。
二一制

二一制係一個臺灣大專院校嘅術語，一般泛指針對讀書表現唔好嘅學生，要求佢哋退學。點樣為之表現唔好，唔同大學做法都有些少出入，一般會指唔合格科目嘅學分數，達到嗰個學期所有進修科目總學分數嘅一半。
有評論認為「二一」退學，其實可能處罰唔應該被處罰嘅人，而呢個制度亦開始喺一啲院校入面廢除。但都有學校反對廢除退學制度，認為大學嘅學歷應該有一定嘅把關標準。
二七區

二七區係中國河南鄭州一個市轄區，總面積159平方公里，人口54萬。
二之宮唯

二之宮唯 ，係日本嘅一個女藝人同埋配音員。
中川町

中川町（日文：中川町／なかがわちょう Nakagawa-chō）係日本北海道上川綜合振興局天鹽國中川郡嘅一個町。喺2022年6月30號人口有1,366人。中川町總面積有594.74平方公里（229.63平方英里）。
中川健藏

中川健藏（1875年7月16號—1944年6月26號）係大日本帝國政治人，第16任臺灣總督，1932年到1936年任職。
中川慶一

中川慶一 ，係日本嘅一個男配音員。

配音作品一覽
呢個表唔完整，歡迎加料。
中川寛斗

中川寛斗（粵拼：zung1 cyun1 fun1 dau2，1994年11月3號—）係日本足球員，司職中場，效力柏太陽神。
中嶋雄大

中嶋雄大（1984年8月31號—）係日本足球員，司職前鋒，效力過北九州向日葵，及Verspah Oita。
中川亞紀子

中川亞紀子 ，係日本嘅一個女藝人同埋配音員。
中川創

中川創（1999年6月1號—）係日本足球員，打後衞位置，效力柏太陽神。
亨利·莫頓·史丹利

亨利·莫頓·史丹利係一個威爾斯、大不列顛及愛爾蘭聯合王國新聞工作者、探險家、政治人、作家。
亨利·浦修

亨利·浦修（英文：Henry Purcell；1659年9月10號—1695年11月21號），國語譯亨利·普賽爾，係巴洛克時期嘅英格蘭作曲家。佢嘅作品吸收咗法國同意大利音樂嘅特點，創作出獨特嘅英格蘭巴洛克音樂風格。
浦修喺倫敦嘅西敏地區出世。爸爸大亨利·浦修（Henry Purcell Sr.）做過查爾斯二世（Charles II）嘅宮廷樂師。浦修細個嗰陣時係王室小禮拜堂合唱團嘅團員，後來聲帶受傷，轉任樂器保管員。佢已經拜過莊·保路（John Blow）為師學音樂。1680年，浦修做咗西敏寺嘅管風琴師，1682年又開始兼任王室小禮拜堂嘅管風琴師。1695年浦修突然過咗身，年僅36歲，最後喺西敏寺裏面佢彈過嘅管風琴附近安葬。
浦修喺短暫嘅一生裏面，創作咗大量器樂、歌曲、話劇配樂同埋少數歌劇，喺英國古典音樂歷史上面有重要地位。佢套歌劇《狄朵與埃涅阿斯》[暫譯]（Dido and Aeneas）係英格蘭歌劇嘅名作，而佢套戲劇《摩爾人復仇記》（Abdelazer，或者The Moor's Revenge）入面嘅一個主體，更加被20世紀作曲家布烈頓男爵（Edward Benjamin Britten, Baron Britten）喺《青少年管弦樂隊指南》（The Young Person's Guide to the Orchestra）裏面引用。

《丹麥王子進行曲》
好多人經常將《丹麥王子進行曲》（Prince of Denmark's March）歸於浦修嘅名下，又或者將《丹麥王子進行曲》誤認做浦修嘅《小號即興曲》。但係其實《丹麥王子進行曲》係由同一時期嘅另一位作曲家謝里美亞·卡勒（Jeremiah Clarke）創作嘅。
亨利·明茨伯格

亨利·明茨伯格（Henry Mintzberg，1939年9月2號—）係一個加拿大管理學者。
亨利·曼西尼

亨利·曼西尼係一個美國作曲家、指揮家、爵士音樂家、鋼琴家、電影評分作曲家、編曲家、笛手、詞曲作家。
亨利·菲悠

亨利·菲悠（Henri Fayol，1841年7月29號—1925年11月19號）係法國一個工程師，亦係管理學其中一個始祖。
京士柏曲棍球場

京士柏曲棍球場（英文：King's Park Hockey Ground）喺香港九龍京士柏衛理道，喺1981年啟用，係曲棍球活動而設嘅訓練同比賽場地，鋪設嘅係人工草皮，係香港代表隊訓練中心同香港曲棍球總會舉行曲棍球聯賽同進行訓練嘅指定場地，係2009年東亞運動會賽場之一。
根據2008年嘅油麻地分區計劃大綱，京士柏曲棍球場屬於油麻地區。

設備
呢個球場設有一塊人造草地、1個有762個座位的看台、1間急救室、1間器材室、2間更衣室連洗手間、1個殘疾人士洗手間、1套灑水系統、泛光燈同1套公眾廣播系統。
球場外貌
看台
看台

翻新
由於部分設施非常殘舊，因此康文署計劃翻新球場以符合最新嘅國際標準，以便舉辦國際賽事、東亞運動會之用。改善工程喺2009年中已經竣工，工程分階段進行，期間球場會如常開放。呢項翻新工程包括整修同美化所有前台同接待設施、新增供傳媒使用嘅科技設施、增設參賽者及工作人員嘅座位、更換舊式計分板、翻新更衣室等。

2007年女子曲棍球亞洲盃
内文：2007年女子亞洲盃曲棍球
2007年女子亞洲盃曲棍球所有賽事都喺京士柏曲棍球場舉行，為期一星期。女子曲棍球亞洲盃係亞洲最大型嘅賽事，呢屆賽事吸引咗9支亞洲國家球隊參加。揭幕戰同開幕典禮喺9月1日舉行，球迷都可以免費入場觀賞賽事。

2009年東亞運動會
2009年東亞運動會曲棍球賽事將喺京士柏曲棍球場舉行。
京士柏運動場

京士柏運動場係香港一個欖球場，喺九龍京士柏衛理徑11號，前身係拆咗嘅陸軍醫院嘅一部份。球場由香港欖球總會管理。
京士柏運動場前身係拆咗嘅陸軍醫院嘅一部份。
呢篇係同香港文化、康樂或運動有關嘅楔位文章。你可以透過編輯或修訂增加佢嘅內容。
京士柏

1930年代對九龍半島一部份嘅空照圖。圖中左上邊係京士柏，右下邊係漆咸道。
京士柏（英文：King's Park）係香港九龍油尖旺區嘅一個地方，以加士居道、公主道／衛理道同窩打老道為界。
京士柏主要由危旗山、京士柏山兩座小丘、火棚同皇囿組成。19世紀後期到20世紀初期，京士柏一帶由駐守槍會山軍營嘅駐港英軍攞嚟做練靶場。
京士柏係著名嘅豪宅區，亦係私人會所嘅集中地。

科學
香港天文台京士柏氣象站──喺1951年6月1號啟用，負責監察香港市區嘅天氣狀況。

流行文化
香港教育電視小六健教科 (1994-95學年) 食物中毒同甲型肝炎喺前陸軍醫院 (君頤峰現址) 攞景。
京士利·高文

京士利·高文（法文：Kingsley Coman，1996年6月13號—）係一個法國足球員，現效力德國甲組足球聯賽球隊拜仁慕尼黑，主要司職翼鋒。
京士柏休憩花園

京士柏休憩花園，香港公園之一，遊樂場之一，喺九龍油蔴地京士柏道，英文叫King's Park Rest Garden。行政上歸油尖旺區。設施有緩跑徑、健身徑。
京士柏山

京士柏山（英文：King's Park Hill）係香港九龍一座山仔，喺京士柏北部，海拔40米。佢西北面係危旗山，東面係十二號山。
京哈鐵路

京哈鐵路（粵拼：ging1 haa1 tit3 lou6），又嗌京哈綫（ging1 haa1 sin3），係從中國北京到黑龍江哈爾濱嘅國有鐵路綫，分屬北京鐵路局、瀋陽鐵路局、哈爾濱鐵路局，全長1257公里，連結住北京站（喺東城區）同埋哈爾濱站（喺南崗區）。個名度，京指北京，哈指哈爾濱。
呢條鐵路有新舊綫，而家行嘅綫係從2006年12月31號起，京秦鐵路（北京～秦皇島）、秦瀋客運專綫（秦皇島～瀋陽北（中文：沈阳北站））、哈大鐵路嘅中北區間（瀋陽北～哈爾濱）呢三段合埋嘅。原先北京～天津嗰段舊綫而家併入去京滬線。
京哈鐵路係中國鐵路網嘅緊要骨幹，作爲主要幹線係「五縱三橫」之一。佢亦係中國東北嘅緊要鐵路，呢條幹線鐵道通過中國最大嘅工業地帶。而家大多數往來北京同東三省嘅列車運京哈鐵路走，得少部分運天津行。

史
京哈鐵路開通之時，係由京奉鐵路（北京─瀋陽）同南滿鐵路（瀋陽─長春）、中東鐵路（長春─哈爾濱）組成嘅，喺1912年接通。
1906年開站嘅北京正陽門東站
京奉鐵路一開始時係唐胥鐵路（中文：唐胥鐵路）（唐山開平─胥各莊），係中國第一條自辦鐵路，喺光緒七年（1881年）6月動工，當年11月開通。1888年8月，唐胥鐵路延伸去天津，改叫唐津鐵路；1893年，唐津鐵路延伸到臨榆（山海關），變成津榆鐵路；1897年繼續延長到北京城外嘅馬家堡；1898年10月，京榆鐵路延長到奉天（而家瀋陽），改口做關內外鐵路；1901年，借津蘆鐵路（天津─蘆溝橋）延伸去北京嘅正陽門東站，呢個車站喺之後嘅1906年落成；1907年8月，關內外鐵路改名爲京奉鐵路。宣統三年（1911年），奉天城站開通。1912年京奉鐵路通車，同時同日本人控制嘅南滿鐵路接通，亦即接通咗京哈鐵路。
1940年嘅哈爾濱站
而瀋陽到哈爾濱呢段同而家哈大鐵路重合，佢嘅鋪設史可以睇東清鐵路。喺1905年日本贏咗日俄戰爭後，日本控制咗長春以南嘅東清鐵路，並且將控制嘅部份改名做南滿鐵路，而長春以北嘅部份繼續畀俄國掌控，無改名，不過民國成立後，大清東省鐵路改做中國東省鐵路，順勢俄國控制部份變名做中東鐵路。
而民國以後，北京到瀋陽嘅路段改過好多次名，1907年開通時叫京奉鐵路（北京~奉天），1928年南京國民政府完成北伐，北京改名做北平，所以改叫平奉鐵路（北平~奉天），就係呢年6月4號喺平奉鐵路同南滿鐵路駁位發生皇姑屯事件，炸死張作霖；之後張學良歸順南京國民政府，東北易幟，於是1929年4月奉天省改叫遼寧省、奉天市改叫瀋陽市，於是改叫北寧鐵路（北平~遼寧）。1932年滿洲國成立，山海關係當時同內地嘅界綫，於是北寧鐵路拆成兩段：北京到山海關叫京山線（日佔時期北平改叫北京，1938年成立華北交通來營運），奉天到山海關叫奉山線（滿洲國恢復咗奉天嘅名，呢段由滿洲國鐵營運）。1945年日本戰敗後，蘇聯軍攻佔滿洲國，呢兩段鐵路又再統一爲北寧鐵路；1949年10月中華人民共和國成立，北平改名做北京來作爲首都，於是鐵路又改叫京瀋鐵路。
京瀋鐵路經過唐山一帶嘅煤區，嗰帶挖煤令到地下空咗，唐山地震後地質狀況唔穩定，條鐵路又繁忙，咁多車研（白讀音：顏/ngaan4）過，搞到路基沉地，唔多安全，於是1994年11月11號，胥各莊到坨子頭（而家嘅灤縣站）之間「壓煤改綫」，原本經過唐山站（而家叫唐山南站），新綫改爲經唐山北站（而家叫唐山東站），兜開新綫南面嘅煤區，而原綫改叫唐灤綫（或叫七灤綫）。而到2003年，因爲改造京秦鐵路，京哈鐵路同京秦鐵路嘅路段對調，對調路段係狼窩舖到秦皇島之間。
改咗呢兩次後，京哈綫嘅彎位好大，拖慢車速，於是2006年12月31號起啟用新綫，棄用舊綫，新綫即係由京秦綫、秦瀋客運專綫、哈大綫嘅瀋陽到哈爾濱段合成。而舊綫之中，北京到天津南倉路段併入京滬鐵路，南倉到山海關段改爲津山鐵路，山海關到瀋陽改爲瀋山鐵路。於是京哈綫同津山綫之間有狼窩舖、秦皇島、山海關呢三個重合點。新綫同舊綫間變動最大嘅喺天津：舊綫會通過天津市區，新綫兜開南面市區，運北面嘅薊縣行。
2012年，嗰年改造秦皇島站，就將北戴河～龍家營嘅路段改線，新線喺舊線西便，同津秦客運專綫平行。
RCA唱片

RCA唱片股份有限公司（英文：RCA Records, Inc.）係美國索尼音樂娛樂旗下嘅唱片廠牌。前身係「Victor Talking Machine Company」，本來係博德曼旗下嘅唱片公司，後來被收購為索尼音樂娛樂旗下嘅唱片廠牌。喺1930年代到1960年代間，同哥倫比亞唱片並稱為美國兩大唱片公司。
RAM

RAM（Random Access Memory），又叫隨機存取記憶體，係一種響電腦用嚟暫時保存資料嘅嘢。佢可以隨時讀寫，而且速度好快，通常用嚟做作業系統或者其他執行緊嘅程式嘅臨時資料儲存媒介，不過一熄電腦，資料亦會消失。
RDF

RDF（英文全名：Resource Description Framework，意思係資源描述架構）係一種用於描述Web資源嘅標記語言。
R/K 選擇理論

R/K 選擇理論（粵拼：R/K syun2 zaak6 lei5 leon6；英文：r/K selection theory）係生態學同進化方面嘅一套理論。根據呢套理論，响物競天擇之下，一隻生物物種生後代嗰陣一係重視數量一係重視質素，而呢樣差異會令到隻物種跟住出現一大拃相應嘅特質。

R 選擇
睇埋：單次繁殖
如果一種物種生後代嗰陣係重視數量（策略），即係話種物種一吓過會生好多後代，例如八爪魚噉，八爪魚一次會生閒閒哋數以萬計嘅後代，而呢點表示呢種物種會有以下呢啲特質（策略引起嘅特質）：
父母唔會點樣照顧啲後代，
啲後代會生得快，
體型通常比較細，
通常比較短命，
呀噉。呢啲動物喺食物鏈入便嘅位置通常比較低。
大多數物種嘅昆蟲都係噉：蝴蝶、飛蛾同蟬等都係一次過生數以百計甚至千計嘅蛋，但係父母生完冇幾耐就會死，而且啲幼蟲會受到雀鳥同螳螂等嘅動物侵襲，生存率好低，可能每 100 條幼蟲得一兩條可以生存到去變成成蟲。

K 選擇
睇埋：多次繁殖
如果一種物種生後代嗰陣係睇重質素（策略），即係話呢種物種一吓會生好少嘅後代，例如貓一次只會生幾隻或者鯨魚一次生一隻噉。而呢點表示呢種物種會有以下呢啲特質（策略引起嘅特質）：
父或者母（甚至父母一齊）會落力噉照顧後代、
啲後代會生得慢、
體型通常比較大
通常比較長命...
呀噉。呢啲動物喺食物鏈入便嘅位置通常比較高。
體型稍為大啲嘅哺乳類傾向係 K 型物種。例如狗、狼同人類等都係一次生一個至幾個仔女，生完之後父母會畀好多心機照顧啲仔女，而且佢哋喺生態系統入面「地位比較高」，唔似得（例如）昆蟲或者大鼠噉，大量嘅仔女會畀捕食者殺死。
呢幅相影到一隻大鼠乸同埋佢嗰竇幼鼠；大鼠每次生仔女都會生一大竇，啲幼鼠會喺幾個月內快速長大，同時佢哋喺食物鏈入便位置低，有好多大鼠都會畀貓或者鷹等嘅獵食者殺死。好似大鼠噉嘅生命週期，被指係偏向 r 型物種。
RENTRER EN SOI

RENTRER EN SOI 係日本嘅視覺系搖滾樂隊，2001年組成，2008年散咗。RENTRER EN SOI喺中譯為
眼球愛玩具症候群

概要
2001年：砂月、匠、遼、蒼四個人組成RENTRER EN SOI。
2003年3月：未架加入成為RENTRER EN SOI嘅鼓手。
2004年2月：2月份嘅巡迴演唱會結束之後蒼退出咗，瞬代替佢成為結他手。
2008年9月16日：RENTRER EN SOI宣佈解散。
2008年12月25日：RENTRER EN SOI正式解散。
RG-6

RG-6/U係一種同軸線。最常見嘅RF-6係用作有線電視天線。
光滑軟魚

光滑軟魚（學名：Malakichthys levis ）係發光鯛科軟魚屬嘅其中一個種。
光滑數

光滑數係一個可以質因數分解做細質數乘積嘅正整數。光滑數一詞係由倫納德·阿德曼所提出。光滑數喺以因數分解為基礎嘅密碼學入面扮演重要嘅角色。

定義
若果一個正整數嘅質因數全部都唔大於B，咁呢個整數就係B-光滑數。例如1620嘅質因數分解係22≤34≤5，質因數都大唔過5，所以1620係5-光滑數。
10同12嘅因子分解分別係2×5同22×3，佢哋嘅質因數都大唔過5，所以都係5-光滑數。雖然佢哋嘅質因數未包括唔大於5嘅所有質數，但仍然可以係5-光滑數。
光澤

光澤係中國福建南平一縣，面積2232平方公里，人口16萬。
光照圖

光照圖（英文：lightmap）係 3D 電腦圖像上會用嘅一種數據結構；部電腦事前計好一個景檔案每一塊表面有幾光，將呢樣資訊儲起嚟俾彩現程式用。
光球

光球（粵拼：gwong1 kau4，英文：Photosphere）係恆星向外輻射出光線嘅區域。
光碟

光碟（optical disc）喺1965年由美國人 James T. Russell 或 David Paul Gregg 發明嘅，當時所儲存嘅格式仍以 analog 為主，係用雷射掃描記錄同讀出保存信息嘅一種介質。
光澤度

光澤度，又叫光澤，係物件表面對光嘅反射程度。簡單嚟講，物件表面越似鏡面，光澤度就越高。
光環

光環 (光象)，霧裏面雲間出現彩虹光圈。
光環系列：電腦遊戲系列
行星環，即圍繞行星嘅光環，例子有土星光環。
形象中天使頭上面嘅黃色圈。
一種網絡用語，指某樣嘢具有一定效應（暈輪效應）或者感染力，喺周圍嘅嘢也亦會具有原物嘅特性。但調侃意味比較重，多用於非正式場合。
光碟機

光碟機，又叫光碟驅動器，係讀光碟嘅機，有啲重可以寫。可以讀（或者寫）嘅光碟包括CD、DVD、藍光光碟等，要睇係邊隻型號。
俞世潤

俞世潤，係大韓民國嘅一個男藝人同埋歌手。
俞大元

俞大元，香港親中派人士。

政治立場
佢係香港親中派嘅一員，喺2015年1月曾經就政改向立法會提交建議書，反對公民提名以及擴大界別分組委員選舉嘅選民基礎。
俞承豪

俞承豪（韓文：유승호，1993年8月17號—）係南韓男電影、電視演員同模特兒，1999年出道。
俞定延

俞定延，係大韓民國嘅一個女藝人同埋歌手。
俞利

俞利（英文：Yuri，韓文：유리；本名：권유리，漢字：權俞利；1989年12月5號—）係南韓女歌手、演員同主持人，流行音樂女子組合少女時代成員，喺京畿道高陽市出世。2007年8月5號以女子組合少女時代出道，係隊入面嘅主領舞、副rapper同第三門面。
俞利喺2001年獲得第一屆SM Entertainment青少年最佳選拔賽嘅「最佳舞蹈本賞」而成為練習生。經過咗五年又11個月嘅練習生時期，係第三位加入少女時代嘅成員。
俞培俤

俞培俤係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。
俞心樵

俞心樵（1968年1月27號—），係中國當代思想家、藝術家、詩人同填詞人。祖籍中國浙江紹興，喺福建政和出世。佢嘅詩歌作品被收入《中國百年文學經典》（北京大學出版社）、《中國現代文學選》（美國諾頓出版社）等好多選本，並被翻譯做英法德意俄日韓等語言。

經歷
2013年，攞到《新周刊》年度藝術家大獎，2015年，攞到意大利Liberate國際文學大獎。
俞正聲

俞正聲（粵拼：jyu4 zing3 sing1；1945年4月—），浙江紹興人，中國共產黨、中華人民共和國重要領導人之一。1963年北京四中畢業，做過中國殘疾人聯合會副主席、煙台市長、青島市長。1992年中共十四大落選。收尾做咗中共山東省委常委、青島市委書記。1998年入朱鎔基內閣做建設部部長，2001年做湖北省委書記，2002年當選中共中央政治局委員，2007年做上海市委書記。2012年當選中共中央政治局常委，2013年當選全國政協主席，一直做到2018年。
佢阿哥俞強聲係美國中央情報局線人，叛逃走路去咗美國。
兩個獨立包裝的女人

《兩個獨立包裝的女人》係由劉國輝執導，張敏、江美儀等人主演嘅愛情電影，2003年3月20日喺香港上映。 影片講述被男友阿勇拋棄嘅Christy，一向以為失戀嘅女人一如大減價嘅貨品，身價暴跌。呢個時候佢要盡快覓食男人填補空虛，令身價止跌回升。
兩公婆

兩公婆又叫夫妻，係指男人同女人經過一定嘅儀式（結婚）或者法律程序確立婚姻之後嘅關係。一般會一齊生活、一齊養囝囡等。兩公婆互相係對方嘅配偶，男嘅叫老公，女嘅叫老婆。
兩個平方之和

兩個平方之和（Sum of Two Squares）係數論入面一個問題。佢最主要想討論嘅係以下呢一條定理：
「一個正整數係兩個平方之和，若且唯若所有嘅質數因子，符合喺質數分解後都會有雙數次方，即係，要係雙數。」
例子：。咁滿足嘅只有，而係嘅質數分解入面係，即係雙數次方，所以係可以寫成兩個平方之和：
除咗以上呢條定理，重有另一條定理係由數學家科馬（Fermat）所證明嘅科馬兩個平方之和。

定義
如果係叫做原始（Primitive），即係話。

推論一
如果可以被整除，咁就無原始表達。
證明：
假設有原始表達，。
將質數分解，之間就會有一個質數。
同埋係原始表達，所以。
所以，同埋。
因為係一個域，所以可以喺入面除。
得出。
所以尼真打表示就會係。
因為歐拉要求，。
所以係雙數，即係。

推論二
如果同埋，咁就會有一個分數（已經約咗簡）符合同埋。
兩個凡是

兩個凡是係中國大陸有過嘅一種政治思想，即「凡是毛主席作出的決策，我們都堅決維護；凡是毛主席的指示，我們都始終不渝地遵循」。

經過
1977年1月周恩來逝世一周年，汪東興指示李鑫組織寫一篇社論，將對四五天安門事件、鄧小平問題嘅注意力轉移過來。文件指嘅係《論十大關係》同埋華國鋒喺第二次全國農業學大寨會議上嘅講話。2月6號晚，中央人民廣播電台全文播放李鑫這篇社論《學好文件抓住綱》；第二天，《人民日報》刊出呢篇社論。社論最後講到：「凡是毛主席作出的決策，我們都堅決維護；凡是毛主席的指示，我們都始終不渝地遵循。」呢兩句話成為「兩個凡是」嘅經典表述。
粉碎四人幫後，就當時嘅歷史環境同埋具體工作，華國鋒等人已經開始有步驟地解決文革中嘅具體問題，並冇遵循「兩個凡是」嘅思想去解決處理工作中嘅問題。
1978年12月，中共十一屆三中全會上提出批評「兩個凡是」嘅思想，華國鋒喺會上作出解釋，當時鄧小平等人話「兩個凡是」同華國鋒有關。1980年底，華國鋒因「兩個凡是」問題辭職，逐步淡出政界。
兩國方案

兩國方案係解決以巴衝突嘅方案之一，主張喺巴勒斯坦地區設立兩個國家：以色列同巴勒斯坦國。

歷史
喺1947年，聯合國通過咗181號決議，為巴勒斯坦地區分割兩個國家，但係由於第一次中東戰爭爆發嘅關係，最終冇實施到。兩國方案係大部分談判提議嘅基礎，包括克林頓框架（英文：Clinton Parameters）、阿拉伯和平倡議（英文：Arab Peace Initiative）、同日內瓦議案（英文：Geneva Initiative）等等。

爭議點
兩國方案嘅主要爭議包括：邊界位置、耶路撒冷地位、以色列喺西岸地區嘅聚居地、同埋巴勒斯坦人嘅回歸權。

巴勒斯坦睇法
巴勒斯坦方面自從一次喺1982年喺非斯舉行嘅會議以嚟，一直都支持兩國方案。但係同時，自從1937年嘅皮爾委員會（英文：Peel Commission）以嚟，佢哋經常拒絕唔同嘅和解方案。
喺哈馬斯喺2017年修訂嘅憲章入面，佢哋聲稱接受兩國方案，不過仍然唔會正式喺外交上承認以色列。

以色列睇法
根據以色列方面嘅觀點，巴勒斯坦國嘗試擴大外交承認係屬於單方面行動，所以對談判兩國方案冇好處。

反應
雖然以巴到依家都未有一個正式嘅和約，但係國際社會普遍都支持以兩國方案嚟調解衝突。
一份喺2009年嘅調查發現，以色列人同巴勒斯坦人有大多數都支持兩國方案，但係由於近年談判都停滯不前，所以兩邊嘅支持度都跌咗啲。
一份喺2021年嘅調查發現，以巴民眾對兩國方案嘅信心出現進一步嘅打擊。喺調查之中，有 52% 嘅受訪者都相信兩國方案已經唔再可行，更加有 77% 相信以巴嘅現況將會成爲長久事實上嘅方案。
兩個債戶嘅比喻

兩個債戶嘅比喻係耶穌講嘅一個比喻，記載喺《新約聖經》《路加福音》第7章第41至47節。

聖經譯文
「
耶穌話：「有兩個人欠咗某一個債主嘅錢，一個欠五百個銀幣，一個欠五十個銀幣。因為佢哋無能力償還，債主就開恩赦免咗佢哋兩個人嘅債。你哋認為，呢兩個人邊一個更加愛佢呢？」西門答話：「我認為係嗰個赦免得比較多嘅人。」耶穌對佢話：「你講得啱。」於是佢轉向嗰個女人，對西門話：「你睇見呢個女人嘛？我入到你屋企，你冇畀水我洗腳，但係呢個女人用眼淚滴濕咗我嘅腳，又用頭髮抹返乾。你冇用接吻歡迎我，但係呢個女人從我入來就不停用嘴親我嘅腳。所以我話你知，佢好多嘅罪都赦免咗，因為佢愛嘅多；而嗰個赦免得少嘅，表示嘅愛亦少。」
」

解釋
耶穌以呢個比喻指出有兩種罪人虧欠咗上帝嘅罪債，欠五十兩銀子代表一啲犯罪較多虧欠上帝嘅人，欠五兩銀子代表一啲犯罪較少虧欠上帝嘅人，因為佢哋冇能力償還，債主就開恩赦免佢哋兩個人嘅債，比喻上帝發慈心，施恩白白赦免世人嘅罪債。因此犯罪比較少嘅人，冇必要因為犯罪比較多嘅人都得到上帝赦免而覺得唔甘心同唔公平，人若果曾經犯罪，無論犯嘅罪係多定少，只要真心來到上帝面前認罪悔改，上帝就必定會赦免。
兩個小生去Camping

《兩個小生去Camping》（英文：The Pakho Ben Outdoor Show）係香港電視廣播有限公司嘅本地遊節目，由周柏豪、袁偉豪做主持，喺2020年6月1號到6月12號香港時間逢禮拜一到五22:30到23:00喺翡翠台播。節目主持會去香港唔同郊外地方露營同體驗野外活動。
兩個女仔一隻杯

兩個女仔一隻杯（英文：2 Girls 1 Cup）係巴西鹹片Hungry Bitches嘅預告片，發片商係MFX媒體（MFX Media）。預告片內容有兩個嗜糞癖嘅女仔喺度愛撫，互相食對方嘅屎，然後再嘔落對方個口到。

背景
視頻導演Marco Villanova喺1971年7月1號巴西聖保羅出世，自稱有「強迫性戀物癖」。1994年，佢對電影製作有興趣，兩年後同老婆Joelma Brito一齊開始佢哋嘅戀物電影事業。冇耐，佢哋就喺電影入面加入食屎情節。菲奧里托有幾間公司，呢部片嘅製片商MFX視頻（MFX Video）就係其中一個。

影響
2013年1月16號，美國法院以涉嫌拍食屎、人獸交同戀物癖等淫穢影片嘅罪名，將美國導演Ira Isaacs（英文：Ira Isaacs）判刑4年，佢喺辯詞入面提到《兩女一杯》，搞到唔少媒體以為佢係呢部片嘅導演。
Ubaye-Serre-Ponçon

Ubaye-Serre-Ponçon係法國嘅一個市鎮，位置喺上普羅旺斯阿爾卑斯。
Ube

按日文 宇部，讀うべ，拉丁字母拼寫法Ube。

化學
一百二十九號元素，Unbiennium，符號Ube，尚未發現嘅化學元素。
Uber Eats

Uber Eats係美國Uber公司響2014年8月開始推出嘅飲食外賣服務，主要交易係利用互聯網進行，亦可以畀現錢。佢同世界各地城市嘅多間餐廳開展合作，其他競爭對手包括德國嘅Foodpanda、英國嘅Deliveroo等等。喺印度嘅Uber Eats平台推出咗措施，主要係使用營銷方式同埋系統演算法，相信可以令合作餐廳透過宣傳方式增加廣告收入。

使用方式
響Subway餐廳見到嘅Uber Eats外賣服務貼紙
喺Uber Eats網站下載流動應用程式（須支援iOS同埋Android系統）去到智能手機度，揀好心水餐點畀錢之後（或者用信用咭支付）就可以完成點餐服務。

相關新聞
為控制武漢肺炎疫情，香港特區政府宣布星期三開始，由傍晚6點至聽日朝早5點唔可以提供堂食、只可以外賣，為期7日。Uber Eats首單即享5折優惠（最多可獲100元減免），不設最低消費。
2020年12月16號，Uber正式宣佈由Elisa Janiec出任Uber Eats香港區總經理一職。
2021年12月31號，Uber Eats正式退出香港市場。
Ubn

一百二十號元素，Unbinilium未符號Ubn，未發現嘅化學元素。
Ubinuclein，智人基因蛋白。
U Food

U Food 係經濟日報嘅香港飲食網站，2008年11月開網，後來開埋澳門網。
初等函數

初等函數係由常數函數、冪函數、指數函數、對數函數、三角函數同反三角函數經過有限次嘅有理運算（加、減、乘、除、有限次乘方、有限次開方）同有限次函數複合產生出嚟，同埋喺定義域上可以用一個方程式表示嘅函數。
初母

初母（粵拼：co1 mou5；中古漢語拼音：chrio），係中古漢語聲母，屬齒音中嘅正齒音，屬莊組，係次清聲母。喺後世佢同昌母合流成穿母，因爲佢喺韻圖二等，所以又叫穿二（cyun1 ji6）。

擬音
學界對初母嘅擬音分兩派，一派擬成捲脷音，擬成/ʈʂʰ/，一派擬成舌葉音，擬成/t͡ʃʰ/。

上古來源
對上古音嘅研究，有個定論叫照二歸精，意思係話初母來源自清母，喺上古音佢係/t͡sʰ/噉樣嘅音，後來因爲介音因素，佢演變成捲脷或舌葉音。

喺粵語嘅演變
初母喺粵語維持古音，對應嘅粵拼係c，聲調派陰聲調。特別嘅係篡，讀s。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅c來源自中古音嘅徹、澄、從、清、初、昌、邪、崇八母。
對於可以區分平捲脷嘅粵語，初母屬捲脷音，如吳川話，初母發[t͡sʰ]；梧州話，初母發[t͡ɕʰ]。成個粵語，平捲分法係濟南型。

喺吳語嘅演變
初母喺吳語歸入清母，對應嘅吳拼係tsh。

喺普通話嘅演變
初母喺普通話大部分係捲脷音ch，少數字變成平脷音c。普通話嘅平捲分法係濟南型溝南京型。

喺日文嘅演變
無論吳音漢音，初母都係讀さ行。

喺韓文嘅演變
變成ㅊ。

喺越南文嘅演變
讀s，派陰聲調。
初田真也

初田真也（1984年5月17號—）係日本足球員，司職後衞，效力過水戶蜀葵，讚岐卡馬達馬尼，FC琉球，及秋田藍閃電。
初氏中喙鯨

初氏中喙鯨（學名：Mesoplodon mirus）係喙鯨科樽頭鯨屬嘅其中一個種。
初音映莉子

初音映莉子 ，係日本嘅一個女演員。

拍過嘅作品一覽
呢個表唔完整，歡迎加料。
到燴

三文治、點心等食物常見於現代嘅到燴場合。
到燴（英文：catering），慣寫到會，北方話叫做外燴，係設宴款客嘅一種煮餸安排，屋企請客，又用出面嘅專人到自己屋企來煮餸，食物材料由到燴服務供應者包辦，配料、味料、燉品、上湯等都係敢樣，由到燴者喺店方預備，到宴會場地架鑊，後期製作就可以上檯。家陣甚至連煮定晒一盤盤嘢食送上門，都有好多人當係到燴。臺灣嘅「辦桌」都係到燴嘅一種。
喺公共關係活動入面，到燴係常見嘅餐飲解決方案，因此講究體面，費用比較高。喺食品工業入邊，因為到燴嘅物料成本低，利潤唔薄，所以係大細餐飲業者重視嘅利潤源。到燴供應商多數係酒店、酒樓、快餐店等。
到此一遊 台北

《到此一遊 台北》（英文：What's Up Taipei?）係香港電視廣播有限公司嘅飲食節目，共10集，由陳敏之、區永權擔任主持，以唔同主題發掘台北吃喝玩樂新一面。2018年7月16號開始香港時間逢星期一至五22:30－23:00喺翡翠台播出。
制度

制度（institution）大致上係指一個群體當中一啲穩定、受重視、重複出現嘅行為模式。
制服

制服係學校、公司、政府部門、團體等嘅成員着嘅統一款式嘅衫。唔同團體嘅制服都有唔同，而同一團體亦會根據唔同性別或等級嘅人員分成唔同款式嘅制服。常見要着制服嘅人包括：學生、軍人、警察、消防員、囚犯、護士、運動員等。有啲地方嘅學校，例如亞洲嘅一啲國家，都要求學生着校服返學。
制服誘惑2地下法庭

《制服誘惑2：地下法庭》（Raped by an Angel 5: The Final Judgement）係鄧衍成導演嘅倫理片，有林熙蕾、黎姿、張文慈、李婉華等當紅演員領銜主演。呢部戲係喺2000年3月10號喺香港上映嘅。套戲係以《香港奇案之強姦》為首嘅「強姦系列」嘅第5輯兼最後一輯，亦係同系列入面《強姦2制服誘惑》之後第二套用「制服誘惑」個名嘅作品。

故事大綱
富家女Laura喺生日嘅時候返屋企後被神秘人強暴，仲撞到頭受傷，變咗一個躺喺病床上嘅植物人。海蘭以前受Laura奶奶嘅幫助，可以去英國留學，之後返嚟香港開診所。
奶奶出好多錢，希望可以抓到兇手。無助嘅Laura只可以求助心理醫生海蘭嘅治療。大律師菜子一直係佢暴力男友強暴嘅受害者，因為法律唔限制固定關係內嘅性行為，佢一直無法起訴男友。知恩圖報嘅菜子決定幫奶奶抓兇手，同埋組成一個調查小組，仲有佢自己嘅病人Bond女、Pinky、阿Moon同埋菜子自己，一齊搵出兇手。
故事喺富家女Laura被強暴昏迷開始... Laura嘅祖母邀請咗五個女人去調查呢宗強姦案，呢五個女人包括心理學家海蘭、律師菜子、Pink、跆拳道黑帶高手Bond女同埋夜總會媽媽阿Moon。佢哋雖然有唔同嘅職業同面對唔同嘅命運，但係都經歷過被強暴嘅痛苦！被強暴嘅陰影一直困擾住佢哋，所以佢哋想揪出真正嘅兇手，為Laura報仇，經歷咗好多困難之後...最終發現兇手竟然係一個穿制服、手拎手術刀嘅人...
剛玉

剛玉係指主要成份係氧化鋁結晶嘅礦物，亦係寶石嘅主要類型，可以用色水分類，譬如紅寶石同藍寶石。
剝削電影

剝削電影（粵拼：mok1 soek3 din6 jing2，Exploitation film）係一種電影類型，呢種電影通常通過特定敏感題材進行促銷同大量植入廣告等嘅手段剝削觀眾，跟手達到盈利目的。
剝牙

，係喺口腔度剝隻牙出嚟嘅手術。剝牙嘅原因有好多，例如係細路仔恆齒生緊出嚟頂住隻乳齒，又或者大人生智慧牙等等。剝牙通常由牙醫做，做完之後要塞舊棉花落去剝咗牙個位度止血。
剛毛葶藶

剛毛葶藶（學名：Draba setosa）係十字花科葶藶屬下嘅一個種。
剛田武

呢篇剛田武係關於多啦A夢嘅楔位文章，重未寫完嘅。麻煩你幫手充實佢。
剝光豬

剝光豬，書面語叫裸體，即係除嗮所有衣物嘅動作或狀態。乜嘢都唔着就叫全裸或（成身）光脱脱（粵拼：gwong¹ tyut⁷ tyut⁷），文雅講法係一絲不掛，淫業隱語有「全高清亅。

引申
喺康樂體育競技同商業比拼之中，若果敗方一分都攞唔到、一隻棋都無得剩或者啲錢財統統冇嗮等，亦叫「剝光豬」。
剛體

剛體（粵拼：gong1 tai2；英文：rigid body）喺物理學分析上係指一件喺郁動過程當中唔會變形嘅理想物體。剛體嘅定義特徵係完全唔會變形－無論外界向嚿剛體施幾勁嘅力都好，嚿剛體內部啲粒子彼此之間嘅距離都完全唔會變，或者變嘅幅度細到可以忽略；喺現實世界，冇嘢係剛體－就算一支棒球棍用最精良嘅鋼（一種出嗮名硬淨嘅材料）造嘅都好，「支棍能夠頂得順幾勁嘅力」都實會係個有限嘅數值。

使用
力學同工程學上嘅分析好多時會為咗簡單起見，假設分析嗰件物體係剛體，而喺實際應用上，物體郁動嗰陣嘅變形幅度通常都好細，所以呢種假設唔會影響個數學模型嘅準確度。
加甸

加甸（gratin），又叫區加甸（au gratin），係起源自法國一種煮食方式，用到麪包糠、芝士粉放喺嘢食面頭烤焗，通常用喺焗薯蓉同埋焗意粉。
加的夫機場

加的夫機場（粵音：gaa1 dik1 fu1 gei1 coeng4）係威爾斯卡迪夫一個機場，喺1954年嗰陣經已起好兼且開放畀人用嚟搭飛機。
加盧雲拿—史德喇夫麼站

加盧雲拿—史德喇夫麼站（英文：Grosvenor–Strathmore station），舊名加盧雲拿（Grosvener，英文讀音：[ˈgɹoʊvənɚ]），係華盛頓地鐵紅綫嘅一個站，位於美國馬利蘭州文德金麼利縣（英文：Montgomery County, Maryland）北巴菲士打（英文：North Bethesda, Maryland）。呢個站係紅綫陰林方向路段開往市中心之前最後一個地面站；南行列車通過呢個站之後就會入隧道，到麻北—加羅特大學站嘅時候先會出返地面。

位置
呢個站位於北巴菲士打（英文：North Bethesda, Maryland）馬利蘭州355號公路（英文：Maryland Route 335）同特卡文里（Tuckerman Lane）嘅路口，以附近嘅加盧雲拿里（Grosvener Lane）同文化藝術場館史德喇夫麼（英文：Strathmore (Maryland)）命名。呢個站亦係通往陰林站嘅路段喺首都環狀公路（英文：Capital Beltway）出面嘅第一個站。

歷史
呢個站喺1984年8月25號開通，當時凈係叫「加盧雲拿」，以附近嘅加盧雲拿里命名。加盧雲拿里位於喬博・豪維・加盧雲拿（英文：Gilbert Hovey Grosvenor）（1875年至1966年）40公頃大嘅農場。佢係新聞攝影之父，亦係1899年至1954年《國家地理》嘅第一個全職編輯。佢喺1912年買咗塊農田之後先由華盛頓特區嘅杜邦德圓環（英文：Dupont Circle）般嚟呢個地區。
呢個站同由范尼詩—哥倫比亞大學站西北延伸10.9公里嘅綫路同時完工，延綫嘅巴菲士打站、友誼高地站、醫療中心站同敦利鎮—美利堅大學站亦係一樣。呢個站直至同年12月紅綫延伸至陰林站之前都係紅綫嘅終點站。嚟自於銀泉站嘅列車直至2018年都以呢個站作為繁忙時段嘅總站。
2005年2月，史德喇夫麼（英文：Strathmore (Maryland)）音樂中心喺車站附近開業，車站隨後改名為「加盧雲拿—史德喇夫麼」。藝術中心同車站透過高架人行道卡奧頓・R・息告士紀念天橋（Carlton R. Sickles Memorial Sky Bridge）連接。車站仲增設咗自動扶梯同地下走道，令乘客輕鬆穿過附近繁忙嘅馬利蘭州355號公路（英文：Maryland Route 335）。
2020年3月26號至同年6月28號，受2019冠狀病毒病疫情影響，呢個站暫停營運。

車站結構
呢個站喺馬利蘭州355號公路（英文：Maryland Route 335）以東有一個島式月台。通往車站的通道連接住公路同車站東邊嘅一個大型停車場和車庫。車站以東設有巴士站同停車轉搭場，但係車站以西公路亦有一個巴士站。露天嘅軌道向車站西北方向嘅隧道繼續延伸，並且喺車站南邊短暫升高，然後轉入地下。
車站西北有一條袋狀軌（英文：Pocket Track）。
加甫里爾·傑爾查文

加甫里爾·傑爾查文係一個俄羅斯帝國語言學家、詩人、作家。
加略人猶大

加略人猶大（希伯來文：יהודה איש־קריות‎‎）係耶穌十二門徒其中一位。
《聖經》收錄嘅四本福音，都講述猶大為徂三十個銀幣而將耶穌出賣畀羅馬當局，最終令到耶穌被人釘上十字架。但係《猶大福音》嘅記載就同《聖經》大相逕庭：根據《猶大福音》，猶大出賣耶穌嘅原因唔係為咗錢，而係因為耶穌叫佢恁做，以幫助耶穌盡早擺脫肉體嘅束縛，釋放神性。
加的斯省

加的斯省（西班牙文：Provincia de Cádiz）係西班牙安達盧西亞一省，首府加的斯。
加百列

加百列（希伯來文：גַּבְרִיאֵל‎，英文：Gabriel；天主教譯加俾額爾，東正教譯伽弗里伊爾），係基督宗教入面嘅一位天使長（英文：Archangel）（大天使），負責傳達天主嘅訊息畀世人。佢亦被認為係摩尼教四梵天王之一嘅㗼嚩囉逸囉，個名係按閩語繙譯。
加的斯

加的斯（西班牙文：Cádiz）係西班牙安達盧西亞一座城，加的斯省首府，住24萬人。
加碧妮梅古露莎

加碧妮梅古露莎（西班牙文：Garbiñe Muguruza ，1993年10月8號—）係西班牙職業女子網球員。
XL

EN 13402服裝嘥士代碼入面講嘅加大碼（符號XL）。
法國特大航空
德國特大航空
英國特大航空
印尼亞通特大航空
LAN厄瓜多爾航空嘅IATA代碼
XL可樂：瑞典嘅一種可樂飲料。
電抗嘅符號（XL）
ATARI 8位系列嘅XL系列電腦
Macintosh XL系列電腦
NEC PC-9800嘅XL系列電腦
XL (程式語言)：電腦嘅程式語言
XL (樂隊)：日本樂隊
XL唱片
DDR D3MIX跳舞機系列嘅一首歌，由PS-T整。
兩個拉丁字母嘅搞清楚
XO-1

XO-1係一個距離地球約560光年嘅11等黃矮星，喺北冕座嗰度。XO-1嘅質量同半徑同太陽差唔多。2006年畀人發現咗佢有一粒系外行星XO-1b。
XM

990，XM，羅馬數字非正式寫法，正寫為CMXC 。
雪鐵龍XM，Citroën XM，車
兩個拉丁字母嘅搞清楚
上環體育館

上環體育館（英文：Sheung Wan Sports Centre）係香港一間室內體育館，喺香港島上環皇后大道中345號上環市政大廈11到13樓，1989年5月1號開張，由康樂及文化事務署管理。

設施
1個多用途主場：可以用嚟做8個羽毛球場、2個籃球場或2個排球場。
1個健身室：面積216平方米
1個舞蹈室：面積162平方米
5個壁球室/乒乓球室/小活動室
上田康太

上田康太（1986年5月9號—）係日本足球員，司職中場，效力磐田山葉。
上環追究開槍集會

上環追究開槍集會，係2019年7月28號由香港民間人士發起嘅一次集會，主要係回應7月21號嘅七二一遊行後上環嘅清場行動，追究警方開槍責任，但亦夾雜反逃犯條例修訂運動嘅訴求。
呢次集會本嚟係上環追究開槍大遊行，由中環遮打花園行到西營盤中山紀念公園，但警方發咗「反對通知書」，只批准喺遮打花園集會。集會嗰日，好多參加者走出集會範圍遊行，主要目的地係銅鑼灣怡和街同西營盤近正街，當中西營盤嗰邊，示威者同警方出現對峙同爆發衝突，入夜後衝突轉移到上環。
上田敏也

上田敏也 ，係日本嘅一個男配音員。

配音作品一覽
呢個表唔完整，歡迎加料。
上環市政大廈

上環市政大廈（英文：Sheung Wan Municipal Services Building）係香港一座多用途市政大樓，喺上環皇后大道中345號，前身係舊上環街市南座，1989年12月19號啟用，頂層係體育館，而中層係上環文娛中心。

上環街市
上環街市（英文：Sheung Wan Market）係喺上環市政大廈低層嘅一個戶內街市，佔地下至二樓三層。其中二樓係熟食中心。
上環街市
上環街市入面嘅上環熟食中心
上環熟食中心入口
上環文娛中心

上環文娛中心（英文：Sheung Wan Civic Centre）係香港上環一個表演場地，喺皇后大道中345號上環市政大廈4到7樓四層，1989年12月啟用，由康樂及文化事務署管。
上田恭平

上田恭平（1999年5月7號—）係日本足球員，司職後衞，效力大阪櫻花。